რეიჩელ ციმერმანი

რეიჩელ ციმერმან ბრაჩმანი (დაბადებიდან ციმერმანი ; 1972) — კანადელი მეცნიერი, განმანათლებელი და გამომგონებელი.  1984-86 წლებში გამოიგონა "Blissymbol Printer" , რამაც შეზღუდული შესაძლებლობის მქონე მომხმარებლებს გაუმარტივა კომუნიკაცია. მომხმარებელს შეუძლია აირჩიოს სხვადასხვა ბლისიმბოლო თავისი აზრების გადმოსაცემად, ხოლო პრინტერი თარგმნის ამ სურათებს წერილობით ტექსტად. მისი გამოგონება მსოფლიო მასშტაბით იქნა აღიარებული. რეიჩელის მიღწევები ჯილდოებით აღინიშნა.  

ბლისიმბოლოები გამოიგონა ჩარლზ ბლისმა 1940-იან წლებში; მისი არსი მდგომარეობდა იმაში, რომ შეზღუდული შესაძლებლობების მქონე ადამიანები საკუთარი აზრის გამოსახატად მიუთითებდნენ სიმბოლოებზე, რომელსაც  შემდეგ ასისტენტი თარგმნიდა.  ბრაჩმანის გამოგონებამ  გაუმარტივა კომუნიკაცია შეზღუდული შესაძლებლობის, მათ შორის, ცერებრალური დამბლის მქონე პირებს. Blissymbol Printer საშუალებას აძლევს ადამიანებს აირჩიონ სხვადასხვა ბლისიმბოლო საკუთარი აზრების გადმოსაცემად და პრინტერი თარგმნის ამ გამოსახულებებს წერილობით ტექსტად. 

 ბიოგრაფია 
რეიჩელი დაიბადა კანადის ქალაქ ლონდონში, ონტარიო, კანადა. ადრეული ასაკიდან გამოავლინა დიდი ინტერესი ხელოვნების, დებატების, მუსიკისა და განსაკუთრებით მეცნიერების მიმართ. თორმეტი წლის ასაკში  შეიმუშავა პროგრამული უზრუნველყოფა ბლისიმბოლოების გამოყენებით. მისი "Blissymbol Printer" განკუთვნილია ისეთი მძიმე შეზღუდული შესაძლებლობების მქონე ადამიანებისთვის, როგორიცაა ცერებრალური დამბლა, რადგან ის უზრუნველყოფს კომუნიკაციის მარტივ მეთოდს. მომხმარებელს შეუძლია უბრალოდ მიუთითოს სხვადასხვა სიმბოლოები გვერდზე ან დაფაზე სპეციალური სენსორული პანელის გამოყენებით. როდესაც მომხმარებელი ირჩევს სიმბოლოს,  პრინტერი გარდაქმნის გამოსახულებას წერილობით ინგლისურ ან ფრანგულ ენებზე, რაც აზრის ეფექტურად გადმოცემის საშუალებას იძლევა. ბრაჩმანის ორიგინალურმა სამეცნიერო პროექტის იდეამ  მას ვერცხლის მედალი მოუტანა 1985 წლის ახალგაზრდა გამომგონებლების მსოფლიო გამოფენაზე კანადაში და ასევე — YTV ახალგაზრდული ტელევიზიის ჯილდო. 

მეცნიერი ამჟამად  მუშაობს NASA-ს რეაქტიული მოძრაობის ლაბორატორიაში. მის მიზანს წარმოადგენს NASA-ს ინოვაციები მოარგოს შეზღუდული შესაძლებლობის მქონე პირთა საჭიროებებს. 

1995 წელს ციმერმანმა მიიღო ბრანდეისის უნივერსიტეტის ბაკალავრის ხარისხი ფიზიკაში, ხოლო 1998 წელს გახდა საფრანგეთისსაერთაშორისო კოსმოსური უნივერსიტეტის მაგისტრის ხარისხის მფლობელი.  ციმერმანი ცდილობდა მაგისტრის ხარისხის მიღებას ასტრონომიაში დასავლეთ ონტარიოს უნივერსიტეტიდან, მაგრამ პროგრამის დაწყებიდან ორ თვეში, მას ველოსიპედით სეირნობისას მანქანა დაეჯახა და იძულებული გახდა დაეტოვებინა პროგრამა. 

 სამეცნიერო კარიერა 
1984 წელს რეიჩელ ციმერმანმა 12 წლის ასაკში გამოიგონა მოწყობილობა სახელწოდებით Blissymbol პრინტერი, რომელიც იყენებდა უნიკალურ  პროგრამას დაფაზე დაჭერილი Blissymbols კომპიუტერზე მკაფიო წერილობით ენაზე თარგმნისთვის, რაც საშუალებას აძლევს ინვალიდებს ადვილად დაუკავშირდნენ სხვებს. 

ციმერმანი მუშაობდა  NASA-ს ეიმსის კვლევით ცენტრში, კანადის კოსმოსურ სააგენტოში, პლანეტარულ საზოგადოებასა  და კალიფორნიის ტექნოლოგიის ინსტიტუტში.  

2003 წლიდან ციმერმანი მსახურობდა მზის სისტემისა და ტექნოლოგიების განათლებისა და საზოგადოებასთან ურთიერთობის სპეციალისტად NASA-ს რეაქტიული მოძრაობის ლაბორატორიაში. მეცნიერმა საერთაშორისო კოსმოსურ უნივერსიტეტთან კავშირების გამოყენებით მოაწყო სატურნის ესეების კონკურსი საშუალო და მაღალი კლასის მოსწავლეებისთვის. 50-ზე მეტ ქვეყანაში. მისი ნამუშევრების გამოქვეყნებულია Planetary Report- ში, ნაციონალური კოსმოსური საზოგადოების ჟურნალში და NASA Ames Research Center Astrogram-ში. 

მეცნიერი ამჟამად მუშაობს რადიოიზოტოპური ენერგეტიკული სისტემის ურთიერთქმედებებზე და საგანმანათლებლო მეთოდებზე Cassini-Huygens-ის მისიისთვის სატურნსა და ტიტანზე . რეიჩელი ატარებს მასწავლებელთა პროფესიული განვითარების სემინარებს საბუნებისმეტყველო მეცნიერების მასწავლებელთა ეროვნული ასოციაციის და კალიფორნიის მეცნიერების მასწავლებელთა ასოციაციის ყოველწლიურ კონფერენციებზე. 2013 წლიდან 2016 წლამდე რეიჩელი იკავებდა შეზღუდული შესაძლებლობის მქონე სტუდენტების სამეცნიერო განათლების პრეზიდენტის თანამდებობას.

 ჯილდოები 
2011 წელს ციმერმანმა მიიღო ჯილდო  ქალებისთვის კინოსა და ტელევიზიაში Visionary Award ტორონტოს საერთაშორისო კინოფესტივალზე. 

2017-2018 წლებში მიიღო Primetime Emmy Award .

 სქოლიო 

კატეგორია:დაბადებული 1972
კატეგორია:კანადელი მეცნიერები
კატეგორია:გამომგონებლები ეროვნების მიხედვით
კატეგორია:ქალი მეცნიერებაში და ტექნოლოგიაში
კატეგორია:ცოცხალი ადამიანები